**ՀԻՄՆԱՎՈՐՈՒՄ**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 3.02 ՀԵԿՏԱՐ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ԵՎ ԱՌԱՆՑ ՄՐՑՈՒՅԹԻ ՎԱՐՁԱԿԱԼՈՒԹՅԱՄԲ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 3-րդ հոդվածի 1-ին մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ և 29-րդ կետերի, «Քաղաքաշինության մասին» օրենքի 143-րդ հոդվածի 5-րդ մասի, Հայաստանի Հանրապետության կառավարության 2011 թվականի դեկտեմբերի 29-ի թիվ 1920-Ն որոշմամբ հաստատված կարգի 64-րդ կետի, 2001 թվականի ապրիլի 12-ի N 286 որոշմամբ հաստատված կարգի 44-րդ կետի «ը» ենթակետի  պահանջներին համապատասխան։
Հայաստանի Հանրապետության համայնքների քաղաքաշինական ծրագրային փաստաթղթերի մշակման աշծատանքները համակարգող միջգերատեսչական հանձնաժողովի կողմից 2022 թվականի մարտի 23-ին տրվել է N 1/փ-63 դրական եզրակացությունը՝ հողամասի նպխատակային նշանակության փոփոխման մասին:

Աբովյան համայնքի Արամուս բնակավայրում գտնվող 07-013-0156-0038 կատաստրային ծածկագրով 4.37231հա մակերեսով հողամասից 3.02հա հողամասը ըստ Արամուս բնակավայրի գլխավոր հատակագծի հանդիսանում է գյուղատնտեսկան նշանակության հողամաս:

Հայաստանի Հանրապետության տարածքային կառավարման և ենթակառուցվածքների նախարարության 2021 թվականի նոյեմբերի 11-ի NԼ-657 լեռնահատկացման ակտի և օգտակար հանածոների արդյունահանման և /կամ/ ընդերքօգտագործման թափոնների վերամշակման N ՇԱԹ-29/657 թույլտվության համաձայն <<ԴԵՄԵՐ>> ՍՊԸ-ին տրվել է օգտակար հանածոների արդյունհանման և ընդերքօգտագործման թափոնների վերամշակման թուլտվություն:

Հիմք ընդունելով վերոնշյալը և հաշվի առնելով <<ԴԵՄԵՐ>> ՍՊԸ-ի տնօրենի դիմումը՝ հողամասն առանց մրցույթի վարձակալությամբ տրամադրելու մասին, անհրաժեշտություն է առաջացել փոխել 3.02հա հողամասի նպատակային նշանակությունը արդյունաբերական, ընդերքօգտագործման և այլ արտադրական նշանակության օբյեկտների՝ ընդերքի օգտագործման հողերի և առանց մրցութի վարձակալությամբ տրամադրել <<ԴԵՄԵՐ>> ՍՊԸ-ին:

Հողային օրենսգրքի 81-րդ հոդվածի 3-րդ մասի համաձայն պետության և համայնքների սեփականության հողամասերի տարեկան վարձավճարի և (կամ) կառուցապատման իրավունքի վճարի չափը չի կարող պակաս լինել անշարժ գույքի հարկի տարեկան դրույքաչափից, որը տվյալ պարագայում կազմում է 872 025 դրամ:
Անշարժ գույքի հարկը հաշվարկվում է համաձայն Հարկային օրենսգրքի 229-րդ հոդվածի համաձայն՝ հեևյալ կերպ՝ ոչ գյուղատնտեսական նշանակության մյուս հողերի համար` մեկ տոկոս:

Որոշման նախագծով ներկայացված է համայնքային սեփականություն հանդիսացող 07-013-0156-0038 կադաստրային ծածկագրով 4.37231 հեկտար հողամասից 3.02 հեկտար հողամասի վարձակալության տարեկան վարձավճարը 1,5 տոկոս հաշվարկով:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**

**ՏԵՂԵԿԱՆՔ

«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ 3.02ՀԱ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈԽԵԼՈՒ ԵՎ ԱՌԱՆՑ ՄՐՑՈՒՅԹԻ ՎԱՐՁԱԿԱԼՈՒԹՅԱՄԲ ՏՐԱՄԱԴՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

«Աբովյան համայնքի սեփականություն հանդիսացող 3.02հա հողամասի նպատակային նշանակությունը փոխելու և առանց մրցույթի վարձակալությամբ տրամադրելու մասին» Աբովյան համայնքի ավագանու որոշման նախագծի ընդունման առնչությամբ Աբովյան համայնքի ծախսերում փոփոխություներ չեն առաջանում, իսկ եկամուտները ավելանում են տարեկան 1 308 038(մեկ միլիոն երեք հարյուր ութ հազար երեսունութ) դրամ վարձավճարով:

**ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ
ՊԵՏԻ ՊԱՇՏՈՆԱԿԱՏԱՐ՝ ԱՆՆԱ ՉՈԲԱՆՅԱՆ**